Lazar ng Serbiya

Si Prinsipeng Lazar Hrebeljanović (Serbiyong Siriliko: Лазар Хребељановић; ca. 1329 – 15 Hunyo 1389) ay isang medyebal na Serbiyong mamamahala, na lumikha ng pinakamalaki at pinaka malakas na estado sa teritoryo ng gumuhong Imperyong Serbiyo. Ang estado ni Lazar, kilala sa historyograpiya bilang Morabyang Serbiya ay binuo ng mga basin ng Dakilang Moraba, Kanlurang Moraba, at Timog Moraba. Namahala si Lazar mula 1373 hanggang sa kanyang kamatayan sa 1389. Ang pampulitikang programa ni Lazar ay ang pagpapakaisa ng mga gumuhong Serbiyong estado sa ilalim niya bilang ang direktang kahalili ng Dinastiyang Nemanjić, na natapos sa 1371 matapos ang dalawang siglo ng pamamahala sa Serbiya. Buong-pusong sinuportahan ng Serbiyong Simbahan si Lazar sa programa na ito, ngunit hindi siya kinilala ng mga makapangyarihang Serbiyong maharlika bilang kanilang kataas-taasang pinuno.

Sa Labanan ng Kosovo sa 15 ng Hunyo 1389, si pinangunahan ni Lazar ang hukbong humarap sa isang napakalaking lumulusob na hukbo ng Imperyong Otomano na pinamunuan ni Sultan Murad I. Parehong napaslang sina Prinsipe Lazar at Sultan Murad sa labanan.

Mga Serbo